CELEX: 62008CN0138
Language: lt
Date: 2008-04-07 00:00:00
Title: Byla C-138/08 2008 m. balandžio 7 d. Fővárosi Itélőtabla (Vengrija) pateiktas prašymas priimti prejudicinį sprendimą byloje Hochtief AG, Linde-Kca-Dresden GmbH prieš Közbeszerzések Tanácsa Közbeszerzési Döntőbizottság

19.7.2008   
            
            
               LT
            
            
               Europos Sąjungos oficialusis leidinys
            
            
               C 183/9
            
         2008 m. balandžio 7 d.Fővárosi Itélőtabla (Vengrija) pateiktas prašymas priimti prejudicinį sprendimą byloje Hochtief AG, Linde-Kca-Dresden GmbH prieš Közbeszerzések Tanácsa Közbeszerzési Döntőbizottság
   
   (Byla C-138/08)
   (2008/C 183/16)
   Proceso kalba: vengrų
   Prašymą priimti prejudicinį sprendimą pateikęs teismas
   
      Fővárosi Itélőtabla (Vengrija)
   Šalys pagrindinėje byloje
   Ieškovai: Hochtief AG, Linde-Kca-Dresden GmbH
   Atsakovas: Közbeszerzések Tanácsa Közbeszerzési Döntőbizottság
   
      Į bylą įstojusi šalis: Budapest Főváros Önkormányzata
   
   Prejudiciniai klausimai
   
               1)
            
            
               Ar Direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 44 straipsnio 3 dalyje, kuri pakeitė Tarybos direktivos 93/37/EEB (1) 22 straipsnį, nustatyta taisyklė taikoma, jei pirkimo procedūra buvo pradėta tada, kai Direktyva 2004/18/EB (2) jau galiojo, nors jos įgyvendinimo terminas nebuvo pasibaigęs ir ji nebuvo perkelta į nacionalinę teisę?
            
         
               2)
            
            
               Jei į pirmą klausimą atsakoma teigiamai, klausiama, ar derybų, skelbiant skelbimą apie pirkimą, atveju atsižvelgiant į Direktyvos 2004/18/EB 44 straipsnio 3 dalį, kurioje nustatyta, jog „bet kuriuo atveju pakviestų dalyvauti kandidatų skaičius turi būti pakankamas, kad būtų užtikrinta reali konkurencija“, tinkamų kandidatų skaičiaus ribojimą reikia aiškinti taip, kad antroje stadijoje (sudarant sutartį) turi būtinai dalyvauti minimalus kandidatų skaičius (trys).
            
         
               3)
            
            
               Jei į pirmą klausimą atsakoma neigiamai, Teisingumo Teismo klausiama, ar Tarybos direktyvos 93/37/EEB dėl viešojo darbų pirkimo sutarčių sudarymo tvarkos derinimo (toliau — direktyva) 22 straipsnio 3 dalies „pakankamai tinkamų kandidatų“ reikalavimą reikia aiškinti taip, kad kvietimo pateikti pasiūlymus procedūra negali būti tęsiama, jei nepasiekiamas minimalus pakviestų dalyvauti tinkamų kandidatų skaičius (trys).
            
         
               4)
            
            
               Jei į trečią klausimą Teisingumo Teismas atsakys neigiamai, dar pateikiamas klausimas, ar Direktyvos 22 straipsnio 2 dalies antroji pastraipa, numatyta tarp ribotam konkursui taikomų normų, pagal kurią „bet kuriuo atveju pakviestų dalyvauti kandidatų skaičius turi būti pakankamas, kad būtų užtikrinta reali konkurencija“, taikoma dviejų stadijų derybų procedūroms, kurias reglamentuoja 3 dalis.
            
         
      (1)  OL L 199, p. 54.
   
      (2)  OL L 134, p. 114.